संजय लीला भंसाली को जवाब देने जा रहे हैं सलमान खान, कुछ यूं कर रहे हैं तैयारी  
सलमान खान, संजय लीला भंसाली को इस तरह देंगे जवाब
अपनी टीम के साथ कर रहे हैं तैयारी
जल्द ही करेंगे फिल्म का ऐलान
सलमान खान (Salman Khan) हर साल ईद के मौके पर अपनी फिल्म से दर्शकों का खूब मनोरंजन करते हैं. फैन्स को ईद के साथ-साथ सलमान खान की फिल्म का भी काफी बेसब्री से इंतजार होता है. 2020 की ईद पर भी सलमान खान फैन्स को अपनी फिल्म 'इंशाअल्लाह (Insha Allah)' के साथ बड़ा सरप्राइज देने वाले थे, लेकिन फिल्म के डायरेक्टर संजय लीला भंसाली (Sanjay Leela Bhansali) ने किसी वजह से फिल्म को लटका दिया. जिसके बाद सलमान खान का गुस्सा सातवें आसमान पर पहुंच गया. अपने एक ट्वीट के जरिए एक्टर ने इस बात का दावा भी किया था कि फैन्स को ईद पर तोहफा जरूर देंगे.
Itna mat sochna mere baare mein, Dil mein aata hoon.. aur Eid pe bhi
एक्टर ने ट्वीट करते हुए लिखा था, 'इतना मत सोचो मेरे बारे में...दिल में आता हूं और ईद पर भी.' सलमान खान (Salman Khan) अपनी अपकमिंग फिल्म की घोषणा करने ही वाले हैं. पिछले 2-3 दिन से, सलमान और उनकी टीम बैक टू बैक मीटिंग कर रही है और अपनी सारी एनर्जी प्रोजेक्ट में लगा रही है. मीडिया रिपोर्ट के मुताबिक एक्टर अपनी अपकमिंग फिल्म 'किक 2 (Kick 2)' को ईद के मौके पर रिलीज कर सकते हैं. वही, सलमान खान के करीबी लोगों ने अभी भी इस बारे में गोपनीयता बनाए रखी है. सलमान खान से जुड़े सूत्र बता रहे हैं कि हमें लगता है कि संजय लीला भंसाली और उनकी टीम को सलमान खान से सबक लेना चाहिए और अफवाहें फैलाने के बजाय अपने अगले काम पर ध्यान केंद्रित करना चाहिए!  
वहीं अगर वर्क फ्रंट की बात करें तो जल्द ही सलमान (Salman Khan) अपनी फिल्म 'दबंग 3 (Dabangg 3)' लेकर आ रहे हैं. इस फिल्म को प्रभुदेवा डायरेक्टर कर रहे हैं. सोनाक्षी सिन्हा और सलमान खान स्टारर ये फिल्म इसी साल दिसंबर में रिलीज होनी है. इस फिल्म में साउथ के स्टार किच्चा सुदीप (Kichcha Sudeep) विलेन की भूमिका निभाएंगे.